Yenə deyirəm, bütün fikirlərə hörmətlə yanaşıram və gələcəkdə belə məsələlərin ortaya çıxmasının əleyhinəyəm, Ziyafət müəllim. Biz yer adlarını dəyişə-dəyişə gedirik. Gədəbəy rayonunun 4 min illik tarixi var. Sabah bir icra başçısı 5 adam yığacaq ki, gəlin Gədəbəyin adını dəyişək və Gədəbəy rayonunun adını dəyişməyə başlayacaqlar? Bu, ta-rixi dəyişmək olur. Bu, əhalinin psixologiyası ilə bağlı bir məsələdir. Mən hesab edirəm ki, bu gün layihəyə səs verək, bunu Şabran kimi qəbul edək, mən buna tərəfdaram. Yaqub müəllim də əsaslandırdı ki, türkçülükdən irəli gələn bir məsələdir. Belə çıxır ki, biz qadınların hamısına “Fatmanisə” adını qoymalıyıq? Bu gün Firuzə, Vəfa, başqa adlar qoymaq olmaz? Keçmişdə Fatmanisə olub. Kişilərin adı Həsənqulu olmalıdır? Anar, Elçin və sair başqa adlar qoymaq olmaz?